În data de 23 martie 2024, la USAMV Cluj-Napoca se organizează conferința "Echipa multi și interdisciplinară în sprijinul dezvoltării copilului și adolescentului. La conferință vor participa personalități cu renume în domeniile vizate, cum ar fi: prof. Emerit Jeffrey Derevensky McGill University Canada, prof. univ. dr. Adrian Roșan, prof. univ. dr. Adrian Opre, prof. univ. dr. Viorel Lupu, psiholog dr. Ramona Lupu, conf. Univ. Kineto Bogdan Almăjan, inspectorul școlar general Marinela Marc. "Conferința va fi o oportunitate excelentă de comunicare și colaborare între specialiștii implicați în grija copilului și a adolescentului. Așteptăm și părinții acestora să ni se alăture.", transmit organizatorii evenimentului. În cadrul conferinței se vor desfășura 15 workshopuri cu teme precum: drogurile, parenting, ADHD, incluziune, bullying, tulburări sexuale, limbajul copilului. În ziua conferinței, după masă, cinci din workshop-uri se vor desfășura în același timp, iar participanții vor putea participa în fiecare interval orar la un workshop din cele cinci. În total se va putea participa la trei workshopuri. (T.S.)